
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2860 

11 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δεικτών μέτρησης αποδοτικότητας και 
αποτελεσματικότητας της ειδικής υπηρεσίας συ¬ 
ντονισμού και εφαρμογής του Υπουργείου Τουρι¬ 
σμού. 1 

Έγκριση, προκήρυξη, ανάθεση και κατανομή των δα¬ 
πανών διενέργειας της έρευνας διάρθρωσης γε¬ 
ωργικών και κτηνοτροφικών εκμεταλλεύσεων, 
έτους 2013, καθώς και έγκριση χρησιμοποίησης 
στατιστικών οργάνων και καθορισμός αμοιβής 

τους, για το έτος 2013». 2 

Έγκριση, προκήρυξη, ανάθεση και κατανομή των δα¬ 
πανών διενέργειας των ερευνών Ζωικού και Φυ¬ 
τικού Κεφαλαίου, έγκριση χρησιμοποίησης στα¬ 
τιστικών οργάνων και καθορισμός αμοιβής τους, 


για το έτος 2013». 3 

ΑΠΟΦΑΣΕΙ Σ 

Αριθμ. 24684 (1) 


Καθορισμός δεικτών μέτρησης αποδοτικότητας και 
αποτελεσματικότητας της ειδικής υπηρεσίας συντο¬ 
νισμού και εφαρμογής του Υπουργείου Τουρισμού. 

ΟΙ ΥΠΟΥΡΓΟΙ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΤΟΥΡΙΣΜΟΥ 

Έχοντας υπόψη: 

1. Το άρθρο 5 του Ν. 3230/2004 «Καθιέρωση συστήμα¬ 
τος διοίκησης με στόχους, μέτρηση της αποδοτικότητας 
και άλλες διατάξεις» (ΦΕΚ 44/Α711-2-2004), 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/Α722-4-2005). 

3. Το Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187/Α711-10-04). 

4. Το Π.Δ. 149/2005 «Οργανισμός του Υπουργείου Του¬ 
ριστικής Ανάπτυξης» (ΦΕΚ 211/Α722-8-05), ως ισχύει. 

5. Το Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 


Α721-06-2012), όπως ειδικότερα τροποποιήθηκε από τα 
Π.Δ. 98/2012 (ΦΕΚ160/Α710-8-2012) και Π.Δ. 131/2012 (ΦΕΚ 
239/Α711 -12-2012), ως ισχύει. 

6. Το Π.Δ. 86/2012 «Διορισμός Υπουργών, Αν. Υπουργών 
και Υφυπουργών» (ΦΕΚ 141/Α721-06-2012) και Π.Δ. 119/2013 
«Διορισμός Αντιπροέδρου της Κυβέρνησης, Υπουργών, 
Αν. Υπουργών και Υφυπουργών» (ΦΕΚ 153/Α725-06-2013). 

7. Την υπ’ αριθμ. 16446/23-11-2012 κοινή υπουργική 
απόφαση «Σύσταση Ειδικής Υπηρεσίας Συντονισμού 
και Εφαρμογής του Υπουργείου Τουρισμού» (ΦΕΚ 3109/ 
Β723-11-2012). 

8. Τις εγκυκλίους ΔΙΠΑ/Φ.4/οικ.5270/1-3-2007 «Ανάπτυξη 
Συστήματος Στρατηγικής Διοίκησης (Ν. 3230/2004)», ΔΙ- 
ΠΑ/Φ.4/οικ.7323/5-4-2006 «Μεθοδολογία καθορισμού Δει¬ 
κτών Μέτρησης της Αποτελεσματικότητας και Αποδο¬ 
τικότητας της Διοίκησης», ΔΙΠΑ/Φ.4/οικ.26397/27.12.2005 
«Καθιέρωση Συστήματος Διοίκησης με Στόχους -Με¬ 
θοδολογία Στοχοθεσίας» και ΔΙΠΑ/Φ.3.1/6860/8.3.2013 
«Εφαρμογή στοχοθεσίας για το έτος 2013 και επικαιρο- 
ποίηση των Δεικτών Μέτρησης Αποτελεσματικότητας 
και Αποδοτικότητας» του Υ.ΔΙ.Μ.Η.Δ. με τις οποίες παρέ¬ 
χονται διευκρινίσεις για την εφαρμογή των διατάξεων 
του Ν. 3230/2004. 

9. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α713-07-2010). 

10. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267/Α703.12.07). 

11. Την υπ’ αριθμ. 6185/29.03.2013 (ΑΔΑ: ΒΕ2ΨΟΟ-31Β) 
απόφαση της Υπουργού Τουρισμού με θέμα: «Σύστημα 
διοίκησης με στόχους-Καθορισμός των στρατηγικών 
στόχων του Υπουργείου Τουρισμού για το έτος 2013». 

12. Την υπ’ αριθμ. 11091/21.05.2013 (ΑΔΑ: ΒΕΝΜΟΟ-ΙΘΤ) 
απόφαση της Υπουργού Τουρισμού με θέμα: «Σύστημα 
διοίκησης με στόχους-Επιμερισμός των στόχων του 
Υπουργείου Τουρισμού για το έτος 2013». 

13. Την υπ’ αριθμ. 15894/12.07.2013 (ΑΔΑ: ΒΛ4300-8ΛΤ) 
κοινή υπουργική απόφαση των Υπουργών ΔΙ.Μ.Η.Δ. και 
Τουρισμού με θέμα: «Καθορισμός δεικτών μέτρησης 
αποδοτικότητας και αποτελεσματικότητας του Υπουρ¬ 
γείου Τουρισμού» (ΦΕΚ 1730/Β715-7-2013). 

14. Το υπ’ αριθμ. 865/30.07.2013 έγγραφο της Ειδικής 
Υπηρεσίας Συντονισμού και Εφαρμογής του Υπουργείου 
Τουρισμού με το οποίο καθορίστηκαν η Στοχοθεσία και 
οι Δείκτες Μέτρησης Αποδοτικότητας και Αποτελε- 
σματικότητας για το έτος 2013 της Ειδικής Υπηρεσίας 
Συντονισμού και Εφαρμογής του Υπουργείου Τουρισμού 
και των Μονάδων της. 

15. Την υπ’ αριθμ. 20249/ 09.09.2013 (ΑΔΑ: ΒΛ9ΡΟΟ- 
Π9Ν) απόφαση της Υπουργού Τουρισμού με θέμα «Σύ¬ 
στημα Διοίκησης με Στόχους - Επιμερισμός των Στρα¬ 
τηγικών Στόχων του Υπουργείου Τουρισμού στην Ειδική 
Υπηρεσία Συντονισμού και Εφαρμογής του Υπουργείου 
Τουρισμού για το έτος 2013». 

16. Την ανάγκη αποδοτικότερης και αποτελεσματικό¬ 
τερης λειτουργίας της Διοίκησης και βελτίωσης των 
παρεχόμενων υπηρεσιών της μέσα στο πλαίσιο της 
διοίκησης ολικής ποιότητας. 

17. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Καθορίζουμε, τους Δείκτες Μέτρησης της Αποτελε- 
σματικότητας και Αποδοτικότητας της Ειδικής Υπη¬ 
ρεσίας Συντονισμού και Εφαρμογής του Υπουργείου 
Τουρισμού για το έτος 2013, ως ακολούθως: 

Ειδική Υπηρεσία Συντονισμού και Εφαρμογής του 
Υπουργείου Τουρισμού: 

1. Μονάδα Α': Σχεδιασμού, Προγραμματισμού και Πα¬ 
ρακολούθησης. 

Γενικός Δείκτης: 

1. Ενημερωτικά Σημειώματα (μέτρηση πλήθους σημει¬ 
ωμάτων ενημέρωσης). 

Ειδικός Δείκτης: 

2. Συμμετοχή σε ομάδες εργασίας/ενημερωτικές ημε- 
ρίδες/συναντήσεις εργασίας (μέτρηση πλήθους συνα¬ 
ντήσεων /συνεδριάσεων). 

2. Μονάδα Β': Εφαρμογής. 

Ειδικοί Δείκτες: 

1. Κ.Ε.Α.Π. Πράξης «Πράσινος Τουρισμός» (μέτρηση 
πλήθους συνεδριάσεων). 

2. Έκδοση Υπουργικών Αποφάσεων Τροποποίησης 
Απόφασης έγκρισης χρηματοδότησης και ένταξης στην 
Πράξη «Πράσινος Τουρισμός» (μέτρηση πλήθους τρο- 
ποποιητικών Υπουργικών Αποφάσεων). 

3. Κ.Ε.Α.Π Πράξης «Εναλλακτικός Τουρισμός» (μέτρηση 
πλήθους συνεδριάσεων). 

4. Έκδοση Ατομικών Αποφάσεων έγκρισης χρηματο¬ 
δότησης και ένταξης στην Πράξη «Εναλλακτικός Του¬ 
ρισμός» (μέτρηση πλήθους Υπουργικών Αποφάσεων). 

5. Έκδοση Υπουργικών Αποφάσεων Τροποποίησης 
Απόφασης έγκρισης χρηματοδότησης και ένταξης στην 
Πράξη «Εναλλακτικός Τουρισμός» (μέτρηση πλήθους 
τροποποιητικών Υπουργικών Αποφάσεων). 

6. Συμμετοχή σε ομάδες εργασίας/ενημερωτικές ημε- 
ρίδες/συναντήσεις εργασίας (μέτρηση πλήθους συνα¬ 
ντήσεων/ συνεδριάσεων). 

7. Εκθέσεις Προόδου και Προγραμματισμού (μέτρηση 
πλήθους Εκθέσεων προόδου και Εκθέσεων Προγραμ¬ 
ματισμού). 

3. Μονάδα Γ': Οργάνωσης και Υποστήριξης. 

Γ ενικός Δείκτης: 

1. Διεκπεραίωση Εγγράφων (μέτρηση πλήθους εξερχό- 
μενων εγγράφων σε σχέση με το σύνολο των εγγράφων 
από το Κεντρικό Πρωτόκολλο). 


Ειδικοί Δείκτες: 

2. Έκδοση διοικητικών πράξεων θεμάτων προσωπικού 
(μέτρηση πλήθους διοικητικών πράξεων που αφορούν 
στο προσωπικό). 

3. Έκδοση διοικητικών πράξεων θεμάτων Τεχνικής 
Υποστήριξης Εφαρμογής (μέτρηση πλήθους διοικητικών 
πράξεων που αφορούν στην υλοποίηση της Τεχνικής 
Υποστήριξης Εφαρμογής). 

4. Έκδοση διοικητικών πράξεων θεμάτων προμηθειών 
αγαθών και υπηρεσιών (μέτρηση πλήθους διοικητικών 
πράξεων που αφορούν στην προμήθεια αναλώσιμου ή 
μη υλικού). 

Όλοι οι ανωτέρω δείκτες μετρώνται ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΤΟΥΡΙΣΜΟΥ 

ΚΥΡΙΑΚΟΣ ΜΗΤΣΟΤΑΚΗΣ ΟΛΓΑ ΚΕΦΑΛΟΓΙΑΝΝΗ 

-♦- 

Αριθμ. 10361/Γ2-900 (2) 

Έγκριση, προκήρυξη, ανάθεση και κατανομή των δαπα¬ 
νών διενέργειας της έρευνας διάρθρωσης γεωργικών 
και κτηνοτροφικών εκμεταλλεύσεων, έτους 2013, κα¬ 
θώς και έγκριση χρησιμοποίησης στατιστικών οργά¬ 
νων και καθορισμός αμοιβής τους, για το έτος 2013». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν.3832/2010 (ΦΕΚ 38/Α79-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛΣΤΑΤ.) ως Ανεξάρτητης Αρχής», 
το άρθρο 10 του Νόμου 3899/2010 (ΦΕΚ 212/Α'/17.12.2010) 
«Επείγοντα μέτρα εφαρμογής του προγράμματος στή¬ 
ριξης της Ελληνικής οικονομίας», το άρθρο 323 του 
Νόμου 4072/2012 (ΦΕΚ 86/Α711.4.2012) «Βελτίωση επιχει¬ 
ρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις» και της παρ. 1 
του άρθρου 7 της από 18-11-2012 πράξης Νομοθετικού 
περιεχομένου «Δημοσιονομικοί κανόνες και άλλες δια¬ 
τάξεις» (ΦΕΚ 228/Α'), 

β. του Π.Δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ.ΕΣΥΕ», 

γ. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.04.2005), 

δ. του Ν.2685/1999 και ιδίως τα άρθρα 2 και 8 (ΦΕΚ 35/ 
Α718-2-1999) με θέμα: «Κάλυψη δαπανών μετακινούμενων 
υπαλλήλων εντός και εκτός επικράτειας και άλλες δια¬ 
τάξεις», όπως τροποποιήθηκε και ισχύει με το άρθρο 9 
του Ν. 3833/2010 (ΦΕΚ 40/Α715-3-2010) «Προστασία της 
εθνικής οικονομίας - Επείγοντα μέτρα για την αντιμε¬ 
τώπιση της δημοσιονομικής κρίσης», συμπληρώθηκε με 
την προσθήκη του άρθρου 49 παρ.1 του Ν. 3871/2010 
(ΦΕΚ 141/Α717.08.2010) «Δημοσιονομική Διαχείριση και 
ευθύνη» και Τροποποιήθηκε και ισχύει με την παρ. 13 
του άρθρου 45 του Ν. 3943/2011 (ΦΕΚ 66/Α'), 

ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α'/194), 

στ. της ΓΠ - 400/27-8-2012 απόφασης, με θέμα «Εγκρι¬ 
ση Κανονισμού Λειτουργίας και Διαχείρισης της Ελλη¬ 
νικής Στατιστικής Αρχής» (ΦΕΚ 2390/Β728.8.2012), 

2. α. Τον Κανονισμό (ΕΚ) αριθ. 1166/2008 του Ευρωπα¬ 
ϊκού Συμβουλίου σχετικά με τις έρευνες για τη διάρ¬ 
θρωση των γεωργικών εκμεταλλεύσεων. 

β. Τον Κανονισμό (ΕΚ) αριθ. 1242/2008 της Επιτροπής 
της 8ης Δεκεμβρίου 2008 για τη θέσπιση Κοινοτικής 
Τυπολογίας των γεωργικών εκμεταλλεύσεων, όπως τρο¬ 
ποποιήθηκε από τον Κανονισμό (ΕΚ) αριθ.867/2009 της 
Επιτροπής της 21ης Σεπτεμβρίου 2009. 

γ. Την Οδηγία του Συμβουλίου 75/268/ΕΟΚ/28-4-75 
περί της ορεινής γεωργίας και της γεωργίας σε ορι¬ 
σμένες μειονεκτικές περιοχές, όπως τροποποιήθηκε από 
την Οδηγία 85/148 ΕΟΚ και τον Κανονισμό 950/97. 

δ. Τον Κανονισμό 1698/2005 για τη στήριξη της αγρο¬ 
τικής ανάπτυξης από το Ευρωπαϊκό Γεωργικό Ταμείο 
Αγροτικής Ανάπτυξης (ΕΓΤΑΑ). 

ε. Την Οδηγία 92/43/21-5-92, για τη διατήρηση των 
φυσικών οικοτόπων, καθώς και της άγριας πανίδας και 
χλωρίδας (ΕΕ 1_ 206, 22.7.1992). 

ζ. Το Βασικό Κανονισμό (ΕΟΚ) αριθ.2092/91 του Συμ¬ 
βουλίου για το βιολογικό τρόπο παραγωγής γεωργικών 
προϊόντων και των σχετικών ενδείξεων στα γεωργικά 
προϊόντα και στα είδη διατροφής, όπως έχει τροπο¬ 
ποιηθεί και ισχύει. 

η. Το Συμβόλαιο Νο 40201.2012.002-2012.979 «ΟοηίπόυΙίοπ 
οί Ιάθ ΕυΓοροαπ υηίοη Ιο ίαππ εΐιτιοΙυΓθ ευη/ογ 2013» 
ρυΓευαηΙ Ιο ΒορυΙαΙίοη (ΕΕ) Νο 1166/2008 οί ίάθ ΕυΐΌροαη 
ΡαΜίαπιοπί αηό οί Ιίιβ ΟουηοίΙ. 

3. Το γεγονός ότι από τις διατάξεις της απόφασης 
αυτής προκαλείται δαπάνη ύψους ενός εκατομμυρίου 
διακοσίων ενενήντα επτά χιλιάδων, εξακοσίων εξήντα 
τεσσάρων ευρώ (1.297.664,00 €), συμπεριλαμβανομένου 
του ΦΠΑ όπου προκύψει, η οποία θα βαρύνει τις πιστώ¬ 
σεις του προϋπολογισμού εξόδων της ΕΛΣΤΑΤ για το 
οικονομικό έτος 2013 ως ακολούθως: 

• ΚΑΕ 0429 ποσό ύψους 836.713,80 €, από την 9179/ 
Α2-3666/3.10.2013 ανάληψη υποχρέωσης με αριθμό κατα- 
χώρησης 591 και την 9670/Α2-3865/15-102013 με αριθμό 
καταχώρησης 617. 

• ΚΑΕ 0419 ποσό ύψους 87.186,80 €, από την 9177/ 
Α2-3664/3.10.2013 ανάληψη υποχρέωσης με αριθμό κα¬ 
ταχώρησης 590. 

• ΚΑΕ 0289 ποσό ύψους 373.763,40 €, από την 9178/ 
Α2-3665/3.10.2013 ανάληψης υποχρέωσης με αριθμό κα¬ 
ταχώρησης 589, αποφασίζουμε: 

1. α. Εγκρίνουμε και προκηρύσσουμε τη διενέργεια 
της έρευνας διάρθρωσης γεωργικών και κτηνοτροφικών 
εκμεταλλεύσεων έτους 2013. 

β. Αναθέτουμε στο Τμήμα Στατιστικών Διάρθρωσης 
Γεωργικών και Κτηνοτροφικών Εκμεταλλεύσεων της Δι¬ 
εύθυνσης Στατιστικών Πρωτογενή Τομέα της ΕΛΣΤΑΤ., 
τη διενέργεια της ανωτέρω έρευνας. 

2. Σκοπός της έρευνας είναι η συλλογή στατιστικών 
στοιχείων που αφορούν στη διάρθρωση των γεωργικών 
και κτηνοτροφικών εκμεταλλεύσεων και την απασχό¬ 
ληση του πληθυσμού σε αυτές. Τα στοιχεία αυτά είναι 
απαραίτητα για το σχεδίασμά και την άσκηση της Αγρο¬ 
τικής Πολιτικής του Κράτους και της Κοινής Αγροτικής 
Πολιτικής (ΚΑΠ) της Ε.Ε. 


Επιπρόσθετα, τα στοιχεία αυτά καλύπτουν και άλλες 
εθνικές ανάγκες κατάρτισης προγραμμάτων ανάπτυ¬ 
ξης του γεωργικού τομέα, καθώς και διάφορες διεθνείς 
υποχρεώσεις της Χώρας. 

Η έρευνα θα διενεργηθεί ταυτόχρονα σε όλα τα κρά- 
τη-μέλη της Ευρωπαϊκής Ένωσης (ΕΕ), με κοινές μεθό¬ 
δους και πρότυπα, όπως προβλέπονται στους Κανονι¬ 
σμούς της Ευρωπαϊκής Ένωσης που αναφέρονται στην 
παράγραφο 2 του σκεπτικού της Απόφασης, προσαρμο¬ 
σμένα κατάλληλα στις ειδικές συνθήκες της Χώρας μας. 

3. Ερευνώμενη μονάδα είναι η γεωργική, κτηνοτροφική 
ή μικτή γεωργοκτηνοτροφική εκμετάλλευση, η οποία 
πληροί τουλάχιστον μία από τις παρακάτω προϋπο¬ 
θέσεις: 

α. ένα (1) τουλάχιστον στρέμμα χρησιμοποιούμενης 
γεωργικής γης, ανεξάρτητα από το είδος της καλλιέρ¬ 
γειας ή τουλάχιστον μισό στρέμμα (500 τ.μ.) θερμοκη¬ 
πίου, ανεξάρτητα από τους τίτλους ιδιοκτησίας και τον 
τόπο που βρίσκονται, 
β. ιδιόκτητα ζώα, και συγκεκριμένα: 

• μία (1) ή περισσότερες αγελάδες, ή συνολικά δύο (2) 
και περισσότερα άλλα «μεγάλα ζώα» και κάθε είδους και 
ηλικίας (βοοειδή, βουβάλια, ίπποι, όνοι, γίννοι, ημίονοι) ή 

• συνολικά πέντε (5) και πάνω «μικρά» ζώα (αιγοπρό¬ 
βατα, χοίροι) κάθε ηλικίας και γένους, ή 

• πενήντα (50) και πάνω πουλερικά, ή 

• είκοσι (20) και πάνω κυψέλες μελισσών, «εγχώριων» 
ή «ευρωπαϊκών», ή 

• πέντε (5) και πάνω στρουθοκαμήλους. 

4. Κατά τη διενέργεια της έρευνας θα συλλεγούν 
στοιχεία σχετικά με: 

α. τον αριθμό των γεωργικών και κτηνοτροφικών εκ¬ 
μεταλλεύσεων και των κυριότερων χαρακτηριστικών 
τους, όπως είναι η νομική μορφή και η διαχείριση των 
εκμεταλλεύσεων, ο προορισμός της παραγωγής των 
αγροτικών προϊόντων, η συνολική και η χρησιμοποι¬ 
ούμενη γεωργική έκταση των εκμεταλλεύσεων, η μορ¬ 
φή κατοχής και η διάρθρωση της χρησιμοποιούμενης 
γεωργικής γης των εκμεταλλεύσεων, καθώς και άλλα 
συναφή χαρακτηριστικά, 

β. τη χρήση του εδάφους, τα είδη καλλιεργειών, τις 
αρδευόμενες εκτάσεις και άλλα συναφή χαρακτηρι¬ 
στικά, 

γ. το είδος και τον αριθμό των εκτρεφομένων ζώων 
και πουλερικών και άλλα συναφή χαρακτηριστικά, 
δ. τη σύνθεση των νοικοκυριών των κατόχων των εκ¬ 
μεταλλεύσεων, την απασχόλησή τους σε αυτές, καθώς 
και την απασχόλησή τους σε άλλες κερδοσκοπικές δρα¬ 
στηριότητες, ανεξάρτητα αν συνδέονται ή δεν συνδέ¬ 
ονται με τη γεωργία, την απασχόληση και την αμοιβή 
των μονίμων , των εποχικών και των λοιπών εργατών, 
καθώς και άλλα συναφή χαρακτηριστικά, 
ε. τα συστήματα και τις πρακτικές καλλιέργειας και 
εκτροφής των ζώων (βιολογική καλλιέργεια κ.λπ.) και 
άλλα συναφή χαρακτηριστικά, και 
στ. την ανάληψη αγροπεριβαλλοντικών υποχρεώσεων 
και άλλα συναφή χαρακτηριστικά για την αγροτική ανά¬ 
πτυξη και τις επιπτώσεις της γεωργίας στο περιβάλλον. 

Η έρευνα είναι δειγματοληπτική και θα εφαρμοστεί 
η μονοσταδιακή στρωματοποιημένη τυχαία δειγματο¬ 
ληψία. Κριτήρια στρωμάτωσης των εκμεταλλεύσεων σε 
κάθε Περιφερειακή Ενότητα θα είναι ο τεχνικοοικονομι- 
κός προσανατολισμός των εκμεταλλεύσεων, καθώς και 
το οικονομικό τους μέγεθος. 

Ο σχεδιασμός της έρευνας (η κατανομή των μονάδων 
του δείγματος κατά τεχνικοοικονομικό προσανατολι¬ 
σμό και οικονομικό μέγεθος και η επιλογή των μονά¬ 
δων του δείγματος) θα πραγματοποιηθεί με βάση το 
ενημερωμένο μητρώο γεωργικών και κτηνοτροφικών 
εκμεταλλεύσεων. 

Στο πλαίσιο της έρευνας θα γίνει ενημέρωση του 
μητρώου των γεωργικών και κτηνοτροφικών εκμεταλ¬ 
λεύσεων της ΕΛΣΤΑΤ, σε επιλεγμένες Δημοτικές/Το¬ 
πικές Κοινότητες της έρευνας. Για την ενημέρωση θα 
χρησιμοποιηθούν μητρώα και αρχεία άλλων διοικητικών 
πηγών, όπως του Υπουργείου Αγροτικής Ανάπτυξης και 
Τροφίμων, του Υπουργείου Οικονομικών κ.λπ. 

5. Η διενέργεια, της έρευνας, θα πραγματοποιηθεί 
κατά την περίοδο από την 1η Νοεμβρίου 2013 έως την 
31η Δεκεμβρίου 2013. Οι εργασίες των επόμενων φάσεων 
της έρευνας (έλεγχος, επεξεργασία και δημοσίευση των 
στοιχείων) θα ολοκληρωθούν μέχρι τη 31η Δεκεμβρίου 
2014. 

Περίοδος αναφοράς των στοιχείων της έρευνας για 
το φυτικό κεφάλαιο και την απασχόληση θα είναι η 
καλλιεργητική περίοδος από την 1η Οκτωβρίου 2012 
έως την 30η Σεπτεμβρίου 2013. 

Ημερομηνία αναφοράς των στοιχείων της έρευνας 
για το ζωϊκό κεφάλαιο ορίζεται η 1η Νοεμβρίου 2013. 

Η επεξεργασία των στοιχείων της έρευνας θα γίνει 
με την μέθοδο της Οπτικής Ανάγνωσης (ΟΟΒ). Η επι¬ 
βεβαίωση και η επικύρωση των στοιχείων καθώς και 
οι μηχανογραφικοί και ποιοτικοί έλεγχοι θα πραγμα¬ 
τοποιηθούν από τους υπαλλήλους των Υ.Σ.Ν και της 
Κεντρικής Υπηρεσίας. Οι υπάλληλοι της Κ.Υ θα προβούν 
στους τελικούς ελέγχους σε εθνικό επίπεδο, στην κα¬ 
τάρτιση του αρχείου ΕϋΒΟΡΑΒΜ και στη διαβίβασή του 
στη ΕΨΒΟδΤΑΤ. 

Τα αποτελέσματα της έρευνας θα πινακοποιηθούν σε 
επίπεδο συνόλου Χώρας, Περιφερειών και Περιφερεια¬ 
κών Ενοτήτων, με διάκριση σε ορεινές και μειονεκτικές 
περιοχές, καθώς και στο επίπεδο των Γεωγραφικών 
Διαμερισμάτων. 

Στα στοιχεία της έρευνας θα εφαρμοστούν οι στα¬ 
τιστικές μέθοδοι προστασίας των δεδομένων που 
ανταποκρίνονται στα πρότυπα της ΕΨΒΟδΤΑΤ και θα 
παραχθούν πίνακες με απόκρυψη των «ευαίσθητων δε¬ 
δομένων». 

Τα αποτελέσματα θα διαβιβαστούν στο Στατιστικό 
Γραφείο των Ευρωπαϊκών Κοινοτήτων (ΕΙΙΒΟδΤΑΤ) υπό 
μορφή ατομικών δεδομένων, σύμφωνα με το σχέδιο 
ΕΙΙΗΟΡΑΒΜ και μέσα στις προθεσμίες που ορίζονται 
το σχετικό Κανονισμό 1166/2008, ο οποίος μνημονεύ¬ 
εται στην παράγραφο 2 του σκεπτικού της παρούσης 
απόφασης. 

6. Γ ια την οργάνωση, το σχεδίασμά, την προπαρα- 
σκευή και τη διενέργεια της έρευνας, την επεξεργασία 
των στοιχείων και την εμφάνιση των αποτελεσμάτων 
θα χρησιμοποιηθούν υπάλληλοι της ΕΛΣΤΑΤ., Ιδιώτες 
Συνεργάτες και Γεωπόνοι. 

Συγκεκριμένα: 

α. Γ ια την οργάνωση, το σχεδίασμά, την προετοιμασία 
και τη διενέργεια της έρευνας, καθώς και την επεξεργα¬ 
σία των στοιχείων θα χρησιμοποιηθούν υπάλληλοι της 
Κ.Υ και υπάλληλοι των Υ.Σ. Νομών της ΕΛΣΤΑΤ. 

β. Γ ια τη διενέργεια της έρευνας θα χρησιμοποιηθούν: 

• υπάλληλοι της ΕΛΣΤΑΤ, οι οποίοι θα έχουν τη δυ¬ 


νατότητα μετακίνησης εντός και εκτός έδρας με σκοπό 
την παρακολούθηση και υποβοήθηση του έργου των 
ερευνητών και την επίλυση τυχόν προβλημάτων κατά 
τη συλλογή των ερωτηματολογίων της έρευνας, 

• με τη συλλογή των ερωτηματολογίων θα απασχο¬ 
ληθούν μέχρι 2.000 ερευνητές οι οποίοι θα είναι: 

α) Γ εωπόνοι, υπάλληλοι άλλων Δημοσίων Υπηρεσιών 
Νομικών Προσώπων Δημοσίου Δικαίου, Οργανισμών Το¬ 
πικής Αυτοδιοίκησης και Δημοσίων Επιχειρήσεων και 
Οργανισμών, εφόσον δεν υπάρχουν διαθέσιμοι Ιδιώ¬ 
τες - Συνεργάτες. Η απασχόλησή τους θα είναι πέραν 
από την υποχρεωτική ημερήσια εργασία τους και χωρίς 
αυτή να θεωρείται κατοχή δεύτερης θέσης εργασίας 
μη εμπίπτουσα στον περιορισμό του Νόμου 1256/1982. 

β) Ιδιώτες-Συνεργάτες. 

γ. Γ ια τους ποιοτικούς ελέγχους, την παραγωγή και 
την παρουσίαση των αποτελεσμάτων των ερευνών θα 
χρησιμοποιηθούν υπάλληλοι της Κ.Υ. της ΕΛΣΤΑΤ. 

7. Ως όργανα της έρευνας ορίζονται: 

α. Οι Ανώτεροι Επόπτες θα είναι μόνιμοι υπάλληλοι 
της ΕΛΣΤΑΤ. 

Έργο τους θα είναι η εκπαίδευση των Εποπτών, η 
εποπτεία και ο συντονισμός του έργου τους, καθώς 
και η παρακολούθηση της οργάνωσης, εκτέλεσης και 
επεξεργασίας των στοιχείων της έρευνας στις Περιφε¬ 
ρειακές Ενότητες της Χώρας και η επίλυση των πάσης 
φύσεως προβλημάτων που ενδεχόμενα προκύψουν. 

β. Οι Επόπτες 

Οι Επόπτες θα είναι μόνιμοι υπάλληλοι της ΕΛΣΤΑΤ. 

Έργο τους θα είναι η εκτέλεση των προκαταρκτι¬ 
κών εργασιών της έρευνας δηλαδή, η οργάνωση και 
διενέργεια της έρευνας, η ενημέρωση του γεωργικού 
μητρώου στην Περιφερειακή Ενότητα, η υποβοήθηση 
του έργου των ερευνητών και η επίλυση των πάσης 
φύσεως προβλημάτων, η εποπτεία όλων των εργασιών 
στην περιοχή της αρμοδιότητάς τους για την επιτυχή 
και έγκαιρη περάτωσή τους και τέλος η επεξεργασία 
των στοιχείων της έρευνας. 

γ. Οι Βοηθοί Επόπτη 

Οι Βοηθοί Επόπτη θα είναι υπάλληλοι της ΕΛΣΤΑΤ, οι 
οποίοι θα συνδράμουν στο έργο των Εποπτών και θα 
βοηθήσουν στην οργάνωση, διενέργεια και επεξεργασία 
των στοιχείων της έρευνας στην Περιφερειακή Ενότη¬ 
τα αρμοδιότητάς τους. Επίσης θα παρακολουθούν και 
θα συνδράμουν το έργο των ερευνητών της περιοχής 
της αρμοδιότητάς τους για την επιτυχή και έγκαιρη 
περάτωσή του. 

δ. Οι Ερευνητές 

Οι ερευνητές θα χρησιμοποιηθούν για τη συμπλήρωση 
και τον έλεγχο των ερωτηματολογίων και θα είναι: 

• Γεωπόνοι, υπάλληλοι άλλων Δημοσίων Υπηρεσιών 
Νομικών Προσώπων Δημοσίου Δικαίου, Οργανισμών Το¬ 
πικής Αυτοδιοίκησης και Δημοσίων Επιχειρήσεων και 
Οργανισμών, εφόσον δεν υπάρχουν διαθέσιμοι Ιδιώ¬ 
τες - Συνεργάτες. Η απασχόλησή τους θα είναι πέραν 
από την υποχρεωτική ημερήσια εργασία τους και χωρίς 
αυτή να θεωρείται κατοχή δεύτερης θέσης εργασίας 
μη εμπίπτουσα στον περιορισμό του Νόμου 1256/1982. 

• Ιδιώτες-Συνεργάτες. 

ε. Οι Διερμηνείς 

Οι Διερμηνείς θα είναι ιδιώτες ή υπάλληλοι άλλων 
Δημοσίων Υπηρεσιών Νομικών Προσώπων Δημοσίου 
Δικαίου, Οργανισμών Τοπικής Αυτοδιοίκησης και Δη- 

μοσίων Επιχειρήσεων και Οργανισμών. Η απασχόληση 
των ανωτέρω αναφερόμενων υπαλλήλων θα είναι πέραν 
από την υποχρεωτική ημερήσια εργασία τους και χωρίς 
αυτή να θεωρείται κατοχή δεύτερης θέσης εργασίας 
μη εμπίπτουσα στον περιορισμό του Νόμου 1256/1982. 

Το έργο τους θα είναι η υποβοήθηση του έργου των 
ερευνητών κατά τη συμπλήρωση των ερωτηματολο¬ 
γίων σε περιοχές όπου υπάρχει πρόβλημα γλωσσικής 
επικοινωνίας. 

8. Η κατά περίπτωση χρονική διάρκεια απασχόλησης 
των οργάνων της έρευνας θα καθορίζεται στην από¬ 
φαση ορισμού τους. 

9. Ο ορισμός των οργάνων της έρευνας θα γίνει με 
απόφαση του Προέδρου της ΕΛΣΤΑΤ. 

Οι Ιδιώτες Συνεργάτες, που θα χρησιμοποιηθούν για 
τη συμπλήρωση και τον έλεγχο των ερωτηματολογίων, 
θα επιλεγούν από το Μητρώο των Ιδιωτών-Συνεργατών 
που τηρείται στην ΕΛΣΤΑΤ. 

10. Για την ενημέρωση των Εποπτών σε θέματα ορ¬ 
γάνωσης και διενέργειας της έρευνας θα γίνει μία (1) 
ενημερωτική συγκέντρωση στην Αθήνα, διάρκειας δύο 
(2) ημερών. 

11. Η αποζημίωση των οργάνων της έρευνας για το 
οικονομικό έτος 2013, καθορίζεται ως εξής: 

α) Δέκα πέντε ευρώ και επτά λεπτά (15,07 €), και μέχρι 
84.000 πλήρως και σωστά συμπληρωμένα ερωτηματο¬ 
λόγια της έρευνας και θα βαρύνουν τον: 

- ΚΑΕ 0429: 53.700 ερωτηματολόγια X 15,07 € 
=809.259,00 € 

- ΚΑΕ 0419:5.700 ερωτηματολόγια X 15,07€ =85.899,00€ 

- ΚΑΕ 0289: 24.600 ερωτηματολόγια X 15,07€ 
=370.722,00 € 

β) - Πέντε ευρώ και σαράντα οκτώ λεπτά (5,48 €) και 
μέχρι 5.000 ερωτηματολόγια της έρευνας στα οποία θα 
συμπληρωθούν μόνο τα στοιχεία του κατόχου και η κα¬ 
τάσταση λειτουργίας της εκμετάλλευσης στις περιπτώ¬ 
σεις που οι εκμεταλλεύσεις έκλεισαν ή μεταβιβάστηκαν 
σε άλλο άτομο κλπ. και θα βαρύνουν τον: 

- ΚΑΕ 0429: 4.210 ερωτηματολόγια X 5,48 € =23.070,80 € 

- ΚΑΕ 0419: 235 ερωτηματολόγια X 5,48 € = 1.287,80 € 

- ΚΑΕ 0289: 555 ερωτηματολόγια X 5,48 € = 3.041,40 € 

γ) Πέντε ευρώ και σαράντα οκτώ λεπτά (5,48 €) και 

μέχρι 800 ερωτηματολόγια στους διερμηνείς που θα 
χρησιμοποιηθούν σε περιοχές όπου υπάρχει πρόβλημα 
γλωσσικής επικοινωνίας και θα βαρύνουν τον: 

- ΚΑΕ 0429: 800 ερωτηματολόγια X 5,48€ =4.384,00 € 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Πειραιάς, 31 Οκτωβρίου 2013 

Ο Πρόεδρος 
ΑΝΔΡΕΑΣ Β. ΓΕΩΡΓΙΟΥ 

-♦- 

Αριθμ. 10360/Γ2-901 (3) 

Έγκριση, προκήρυξη, ανάθεση και κατανομή των δα¬ 
πανών διενέργειας των ερευνών Ζωικού και Φυτι¬ 
κού Κεφαλαίου, έγκριση χρησιμοποίησης στατιστι¬ 
κών οργάνων και καθορισμός αμοιβής τους, για το 
έτος 2013». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79-3-2010) «Ελληνικό 


Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛΣΤΑΤ.) ως Ανεξάρτητης Αρχής», 
το άρθρο 10 του Νόμου 3899/2010 (ΦΕΚ 212/Α717.12.2 010) 
«Επείγοντα μέτρα εφαρμογής του προγράμματος στή¬ 
ριξης της Ελληνικής οικονομίας», το άρθρο 323 του 
Νόμου 4072/2012 (ΦΕΚ 86/Α'/11.4.2012) «Βελτίωση επιχει¬ 
ρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις» και της παρ. 1 
του άρθρου 7 της από 18-11-2012 πράξης Νομοθετικού 
περιεχομένου «Δημοσιονομικοί κανόνες και άλλες δια¬ 
τάξεις» (ΦΕΚ 228/Α'), 

β. του Π.Δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ.ΕΣΥΕ», 

γ. του Ν. 2685/1999 και ιδίως τα άρθρα 2 και 8 (ΦΕΚ 35/ 
Α718-2-1999) με θέμα: «Κάλυψη δαπανών μετακινούμενων 
υπαλλήλων εντός και εκτός επικράτειας και άλλες δια¬ 
τάξεις», όπως τροποποιήθηκε και ισχύει με το άρθρο 9 
του Ν. 3833/2010 (ΦΕΚ 40/Α715-3-2010) «Προστασία της 
εθνικής οικονομίας - Επείγοντα μέτρα για την αντι¬ 
μετώπιση της δημοσιονομικής κρίσης», συμπληρώθηκε 
με την προσθήκη του άρθρου 49 παρ.1 του Ν.3871/2010 
(ΦΕΚ 141/Α717.08.2010) «Δημοσιονομική Διαχείριση και 
ευθύνη» και Τροποποιήθηκε και ισχύει με την παρ. 13 
του άρθρου 45 του Ν. 3943/2011 (ΦΕΚ 66/Α'), 

δ. του Π.Δ. 113/2010 «Ανάληψη υποχρεώσεων από Δι- 
ατάκτες» (Α7194), 

ε. της ΓΠ - 400/27-8-2012 απόφασης, με θέμα «Εγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012), 

2. Τον Κανονισμό (ΕΚ) αριθ. 1165/2008 του Ευρωπαϊκού 
Κοινοβουλίου και του Συμβουλίου σχετικά με τις στατι¬ 
στικές για το ζωικό κεφάλαιο και το κρέας. 

3. Τον Κανονισμό (ΕΟΚ) αριθ. 357/79 του Ευρωπαϊκού 
Κοινοβουλίου και του Συμβουλίου για τις στατιστικές 
έρευνες των αμπελουργικών καλλιεργειών (Ν-54/5-3-79) 
όπως τροποποιήθηκε από τον Κανονισμό (ΕΟΚ) αριθ. 
3719/81 του Συμβουλίου (Ε-373/29-12-81) και τον κανονι¬ 
σμό (ΕΕ) αριθ. 1337/2011 του Ευρωπαϊκού Κοινοβουλίου 
και του Συμβουλίου σχετικά με τις ευρωπαϊκές στατιστι¬ 
κές για τις μόνιμες καλλιέργειες και με την κατάργηση 
του κανονισμού (ΕΟΚ) αριθ.357/79 του Συμβουλίου και 
της οδηγίας 2001/109/ΕΚ του Ευρωπαϊκού Κοινοβουλίου 
και του Συμβουλίου. 

4. Τον Κανονισμό (ΕΚ) αριθ. 543/2009 του Ευρωπαϊκού 
Κοινοβουλίου και του Συμβουλίου σχετικά με τις στα¬ 
τιστικές έρευνες φυτικών προϊόντων και την κατάργη¬ 
ση των κανονισμών (ΕΟΚ) αριθ. 837/90 και 959/93 του 
Συμβουλίου. 

6. Το γεγονός ότι από τις διατάξεις της απόφασης 
αυτής προκαλείται δαπάνη ύψους 167.373,67 (εκατόν 
εξήντα επτά χιλιάδες τριακόσια εβδομήντα τρία ευρώ 
και εξήντα επτά λεπτά) συμπεριλαμβανομένου του ΦΠΑ 
όπου προκύψει, η οποία θα βαρύνει τις πιστώσεις του 
προϋπολογισμού εξόδων της ΕΛ.ΣΤΑΤ για το οικονομικό 
έτος 2013 ως ακολούθως: 

α) ΚΑΕ 0429 ποσό ύψους 160.000,00, από την Ανάληψη 
Υποχρέωσης 8995/Α2-3582/30-9-2013 με αριθ. καταχώ- 
ρησης 577. 

β) ΚΑΕ 0419 ποσό ύψους 3.373,67, από την Ανάληψη 
Υποχρέωσης 8994/Α2-3581/30-9-2013 με αριθ. καταχώ- 
ρησης 576. 

γ) ΚΑΕ 0289 ποσό ύψους 4.000,00, από την Ανάληψη 
Υποχρέωσης 8993/Α2-3580/30-9-2013 με αριθ. καταχώ- 
ρησης 575, αποφασίζουμε: 

1. α. Εγκρίνουμε και προκηρύσσουμε την εκτέλεση 
των στατιστικών εργασιών που απαιτούνται για τη δι¬ 
ενέργεια των ετήσιων στατιστικών ερευνών Ζωικού και 
Φυτικού Κεφαλαίου έτους 2013, κατά τη διάρκεια του 
έτους 2013. 

β. Αναθέτουμε στο Τμήμα Στατιστικών Ζωικού και 
Φυτικού Κεφαλαίου, της Δ/νσης Στατιστικών Πρωτο¬ 
γενή Τομέα της ΕΛΣΤΑΤ τη διενέργεια των ανωτέρω 
ερευνών. 

2. Σκοπός των ερευνών είναι η συλλογή λεπτομερών 
στατιστικών στοιχείων σχετικά με τη ζωική και φυτική 
παραγωγή για την εκτίμηση της εξέλιξης της παραγω¬ 
γής της Χώρας. 

Τα στοιχεία αυτά είναι απαραίτητα για το σχεδίασμά 
και την άσκηση της Αγροτικής Πολιτικής του Κράτους 
και της Κοινής Αγροτικής Πολιτικής (ΚΑΠ) της Ε.Ε στο 
πλαίσιο της Κοινής Οργάνωσης των Αγορών των γε¬ 
ωργικών και κτηνοτροφικών προϊόντων. 

Επιπρόσθετα, τα στοιχεία αυτά καλύπτουν και άλλες 
εθνικές ανάγκες κατάρτισης προγραμμάτων ανάπτυ¬ 
ξης του γεωργικού τομέα, καθώς και διάφορες διεθνείς 
υποχρεώσεις της Χώρας. 

Οι εν λόγω έρευνες διενεργούνται σε όλα τα Κράτη- 
Μέλη της Ε.Ε., με κοινές μεθόδους και πρότυπα, όπως 
αυτό προβλέπεται από τη σχετική νομοθεσία της Ε.Ε. 
(παράγραφοι 2, 3 και 4) του σκεπτικού της παρούσας 
Απόφασης). 

3. Κατά τη διενέργεια των ερευνών θα συλλεγούν 
στοιχεία σχετικά με: 

α. Το ζωικό κεφάλαιο και συγκεκριμένα τον πληθυσμό 
βοοειδών, χοίρων, προβάτων, αιγών και την αντίστοιχη 
συνολική εγχώρια παραγωγή κρέατος, γάλακτος και 
γαλακτοκομικών προϊόντων. 

β. Τις καλλιεργούμενες εκτάσεις με αμπέλια, το δυ¬ 
ναμικό παραγωγής των αμπελουργικών εκτάσεων και 
ειδικότερα των οιναμπέλων, κατά κατηγορία χρώματος, 
τις εκτάσεις με επαναφυτεύσεις, νέες φυτεύσεις και 
εκριζώσεις, κατά ποικιλία, καθώς και άλλα χαρακτηρι¬ 
στικά των καλλιεργειών αυτών. 

γ. Τις καλλιεργούμενες εκτάσεις με σιτηρά (σιτάρι, 
κριθάρι, αραβόσιτος, ρύζι κ.α.) και την αντίστοιχη πα¬ 
ραγωγή τους. 

δ. Τ ις καλλιεργούμενες εκτάσεις με άλλα φυτικά προ¬ 
ϊόντα εκτός σιτηρών, όπως ξηρά όσπρια (κουκιά, λαθού¬ 
ρια, ξηρά φασόλια κ.α.), φυτά με ριζώματα ή κονδύλους 
(πατάτες και ζαχαρότευτλα), βιομηχανικά φυτά (βαμβάκι 
καπνός κ.α.), κτηνοτροφικά φυτά, νωπά λαχανικά (στο 
ύπαιθρο και σε θερμοκήπια) και την αντίστοιχη παραγω¬ 
γή τους, καθώς και τις εκτάσεις με σποροκαλλιέργειες 
και αγρανάπαυση. 

4. Οι έρευνες είναι δειγματοληπτικές. Η μέθοδος 
δειγματοληψίας που θα εφαρμοστεί είναι η μονοστα- 
διακή στρωματοποιημένη δειγματοληψία. Οι έρευνες 
καλύπτουν το σύνολο της Χώρας και τα αποτελέσματα 
αυτών εξάγονται σε επίπεδο Περιφέρειας (ΝΨΤδ 2). 

Για τις έρευνες Ζωικού Κεφαλαίου, κριτήρια στρω- 
μάτωσης είναι η Περιφέρεια (ΝΨΤδ 2) και το μέγεθος 
της εκμετάλλευσης, το οποίο καθορίζεται, ανά είδος 
έρευνας, από τον αριθμό των εκτρεφόμενων ζώων. Για 
την έρευνα αμπέλων, κριτήρια στρωμάτωσης είναι η 


Περιφέρεια (ΝΨΤδ 2), η ποικιλία αμπέλων και το μέ¬ 
γεθος της εκμετάλλευσης, το οποίο καθορίζεται από 
την καλλιεργούμενη με αμπέλια έκταση. Γ ια την έρευνα 
σιτηρών, καθώς και λοιπών φυτικών καλλιεργειών, κρι¬ 
τήρια στρωμάτωσης είναι η Περιφέρεια (ΝΙΙΤδ 2) και το 
μέγεθος της εκμετάλλευσης, το οποίο καθορίζεται από 
την καλλιεργούμενη, ανά είδος καλλιέργειας, έκταση. 

Τα στοιχεία για τον καθορισμό του μεγέθους των εκ¬ 
μεταλλεύσεων προέρχονται από το Μητρώο Γεωργικών 
και Κτηνοτροφικών εκμεταλλεύσεων της ΕΛΣΤΑΤ, με 
την πιο πρόσφατη ενημέρωσή του. 

Ερευνώμενη μονάδα είναι η γεωργική, κτηνοτροφική 
ή μικτή γεωργοκτηνοτροφική εκμετάλλευση. 

5. Οι προπαρασκευαστικές εργασίες των ερευνών, η 
διενέργειά τους και η επεξεργασία των στοιχείων τους, 
καθώς και η παρουσίαση των αποτελεσμάτων τους, θα 
πραγματοποιηθούν εντός των ετών 2013 και 2014. 

Περίοδος αναφοράς των στοιχείων είναι για το ζω¬ 
ικό κεφάλαιο η 1η Νοεμβρίου 2013 και για τις έρευνες 
αμπέλων, σιτηρών και λοιπών φυτικών προϊόντων, κατά 
είδος καλλιέργειας, η καλλιεργητική περίοδος από 1η 
Οκτωβρίου 2012 έως 30 Σεπτεμβρίου 2013 (έτος συ¬ 
γκομιδής 2013). 

6. Γ ια την οργάνωση, το σχεδίασμά, την προπαρα- 
σκευή και τη διενέργεια των ερευνών, την επεξεργασία 
των στοιχείων και την εμφάνιση των αποτελεσμάτων 
τους θα χρησιμοποιηθούν, υπάλληλοι της ΕΛΣΤΑΤ, Ιδι¬ 
ώτες Συνεργάτες και Γεωπόνοι. 

Συγκεκριμένα: 

α. Για την οργάνωση, το σχεδίασμά και την προετοι¬ 
μασία των ερευνών θα χρησιμοποιηθούν υπάλληλοι της 
Κ.Υ και των Υ.Σ.Νομών της ΕΛΣΤΑΤ. 

β. Για τη διενέργεια των ερευνών θα χρησιμοποιηθούν: 

• Υπάλληλοι της ΕΛΣΤΑΤ, οι οποίοι θα έχουν τη δυ¬ 
νατότητα μετακίνησης εντός και εκτός έδρας. 

• Μέχρι 420 Ιδιώτες Συνεργάτες και Γ εωπόνοι υπάλ¬ 
ληλοι άλλων Δημοσίων Υπηρεσιών Νομικών Προσώπων 
Δημοσίου Δικαίου, Οργανισμών Τοπικής Αυτοδιοίκησης 
και Δημοσίων Επιχειρήσεων και Οργανισμών και η απα¬ 
σχόληση τους θα είναι πέραν από την υποχρεωτική 
ημερήσια εργασία τους χωρίς αυτή να θεωρείται κα¬ 
τοχή δεύτερης θέσης εργασίας μη εμπίπτουσα στον 
περιορισμό του Νόμου 1256/1982. 

γ. Γ ια την επεξεργασία των ερωτηματολογίων των 
ερευνών (έλεγχοι, κωδικογράφηση, εισαγωγή δεδομέ¬ 
νων και μηχανογραφικοί έλεγχοι) θα χρησιμοποιηθούν 
υπάλληλοι της Κ.Υ. και των Υ.Σ. Νομών της ΕΛΣΤΑΤ. 

δ. Γ ια τους ποιοτικούς ελέγχους, την παραγωγή και 
την παρουσίαση των αποτελεσμάτων των ερευνών θα 
χρησιμοποιηθούν κυρίως υπάλληλοι της Κ.Υ. της ΕΛ¬ 
ΣΤΑΤ. 

7. Οι Ιδιώτες Συνεργάτες, που θα χρησιμοποιηθούν για 
τη συμπλήρωση και τον έλεγχο των ερωτηματολογίων, 
θα επιλεγούν από το Μητρώο των ιδιωτών συνεργατών 
που έχει καταρτιστεί και τηρείται στην ΕΛΣΤΑΤ μετά 
από αίτηση των ενδιαφερομένων. 

8. Ο ορισμός των ανωτέρω οργάνων των ερευνών θα 
γίνει με απόφαση του Προέδρου της ΕΛΣΤΑΤ. 

9. Η αποζημίωση των οργάνων των ερευνών για το 
οικονομικό έτος 2013, καθορίζεται ως εξής: 

- Οκτώ ευρώ και ενενήντα ένα λεπτά (8,91 €) για κάθε 
πλήρως και σωστά συμπληρωμένο ερωτηματολόγιο των 
ερευνών «Βοοειδών, Αιγών, Προβάτων και Αμπέλων», 

(συνολική δαπάνη 8,91 ευρώ χ 5.600 ερωτηματολόγια 
= 49.896,00 ευρώ), 

- Δύο ευρώ και εβδομήντα τέσσερα λεπτά (2,74 €) 
για κάθε πλήρως και σωστά συμπληρωμένο ερωτημα¬ 
τολόγιο των ερευνών «Βοοειδών, Αιγών, Προβάτων και 
Αμπέλων», στις περιπτώσεις που για την ίδια εκμετάλ¬ 
λευση συμπληρώνεται και ερωτηματολόγιο κάποιας 
άλλης από της ανωτέρω αναφερόμενες έρευνες από 
τον ίδιο Ιδιώτη Συνεργάτη κατά την επίσκεψή του στη 
συγκεκριμένη εκμετάλλευση. 

(συνολική δαπάνη 2,74 ευρώ χ 250 ερωτηματολόγια 
= 685,00 ευρώ), 

- Επτά ευρώ και πενήντα τέσσερα λεπτά (7,54€) για 
κάθε πλήρως και σωστά συμπληρωμένο ερωτηματολό¬ 
γιο των ερευνών «Χοίρων, Σιτηρών και Λοιπών Φυτικών», 

(συνολική δαπάνη 7,54 ευρώ χ 15.378 ερωτηματολόγια 
= 115.950,12 ευρώ). 


-Ένα ευρώ και τριάντα επτά λεπτά (1,37 €) για κάθε 
πλήρως και σωστά συμπληρωμένο ερωτηματολόγιο των 
ερευνών «Χοίρων, Σιτηρών και Λοιπών Φυτικών», στις 
περιπτώσεις που για την ίδια εκμετάλλευση συμπλη¬ 
ρώνεται και ερωτηματολόγιο κάποιας άλλης από της 
ανωτέρω αναφερόμενες έρευνες από τον ίδιο Ιδιώτη 
Συνεργάτη κατά την επίσκεψή του στη συγκεκριμένη 
εκμετάλλευση. 

(συνολική δαπάνη 1,37 ευρώ χ 615 ερωτηματολόγια = 
842,55 ευρώ), 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Οκτωβρίου 2013 
Ο Πρόεδρος 
ΑΝΔΡΕΑΣ Β. ΓΕΩΡΓΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Ιιίίρ://νννννν.βί. 9 τ - θ-πΐ3ΪΙ: ννβόηΐ35ίβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































